Երիտասարդական հասարակական կազմակերպությունների և երիտասարդական ոլորտի պետական մարմինների ներկայացուցիչների համար դասընթացին ներկա էր նաև Տավուշի մարզպետարանի ներկայացուցիչ Սամվել Ռուբենյանը։ Վերջինս նշեց, որ չնայած նոր է նշանակվել երիտասարդների հետ տարվող աշխատանքների համակարգող, սակայն թե՛ անձամբ ինքը, թե՛ մարզպետարանը պատրաստ են օժանդակություն ցույց տալ երիտաաարդությանը. «Մինչև վերջերս ինքս էլ բավականին ակտիվ եմ եղել հասարակական գործունեություն ծավալելու առումով։ Հասկանում եմ՝ երիտասարդներին պետական աջակցության դերը և կարևորում այն։ Կփորձենք մշտապես հասանելի լինել ոլորտի ներկայացուցիչների համար, խնդիրների առաջացման ժամանակ արագ արձագանքնել։ Շատ ուրախ եմ, որ այսպիսի միջոցառում-դասընթացն անցկացվում է Տավուշի մարզում։ Բարի երթ եմ մաղթում թե՛ դասընթացի մասնակիցներին, թե՛ դասընթացավարներին»։